Document ID: 31990L0492

*****
ΟΔΗΓΙΑ ΤΗΣ ΕΠΙΤΡΟΠΗΣ
της 5ης Σεπτεμβρίου 1990
για τη δεύτερη προσαρμογή στην τεχνική πρόοδο της οδηγίας 88/379/ΕΟΚ του Συμβουλίου για την προσέγγιση των νομοθετικών, κανονιστικών και διοικητικών κανόνων των κρατών μελών των σχετικών με την ταξινόμηση, τη συσκευασία και την επισήμανση των επικίνδυνων παρασκευασμάτων
(90/492/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 88/379/ΕΟΚ του Συμβουλίου της 7ης Ιουνίου 1988 για την προσέγγιση των νομοθετικών, κανονιστικών και διοικητικών διατάξεων, των κρατών μελών των σχετικών με την ταξινόμηση, τη συσκευασία και την επισήμανση των επικίνδυνων παρασκευασμάτων (1), όπως τροποποιήθηκε από την οδηγία 89/178/ΕΟΚ της Επιτροπής (2), και ιδίως το άρθρο 15,
Εκτιμώντας:
ότι κατά την έκδοση της οδηγίας 88/379/ΕΟΚ η Επιτροπή, κατόπιν σχετικού αιτήματος εκ μέρους του Συμβουλίου, επιφορτίστηκε με την εξέταση του ειδικού προβλήματος των μειγμάτων αερίων·
ότι το παράρτημα Ι της εν λόγω οδηγίας περιλαμβάνει πίνακες που καθορίζουν τα όρια συγκέντρωσης, εκφραζόμενα σε επί τοις εκατό ποσοστό βάρους/βάρος, τα οποία πρέπει να χρησιμοποιούνται για την εφαρμογή της συμβατικής μεθόδου αξιολόγησης των κινδύνων για την υγεία σύμφωνα με το άρθρο 3 παράγραφος 5 αυτής ·
ότι τα όρια αυτά δεν μπορούν να προσαρμοσθούν στις περιπτώσεις των παρασκευασμάτων που διατίθενται στην αγορά υπό μορφή αερίων·
ότι, ως εκ τούτου, τα όρια συγκέντρωσης που εκφράζονται σε επί τοις εκατό ποσοστό όγκου/όγκο πρέπει να εισαχθούν στο παράρτημα Ι· ότι αυτά το όρια συγκέντωσης δεν μπορούν να χρησιμοποιηθούν παρά μόνον για τα αέρια συστατικά παρασκευασμάτων υπό μορφή αερίων·
ότι τα μέτρα που προβλέπονται από την παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποσκοπούν στην εξάλειψη των τεχνικών εμποδίων στις συναλλαγές στον τομέα των επικίνδυνων ουσιών και παρασκευασμάτων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα Ι της οδηγίας 88/379/ΕΟΚ τροποποιείται σύμφωνα με το παράρτημα της παρούσας οδηγίας.
Άρθρο 2
Τα κράτη μέλη θεσπίζουν και δημοσιεύουν, πριν από την 1η Ιουνίου 1991, τις διατάξεις που είναι αναγκαίες για τη συμμόρφωσή τους στην παρούσα οδηγία και ενημερώνουν αμέσως την Επιτροπή σχετικά.
Εφαρμόζουν τις διατάξεις αυτές στις 8 Ιουνίου 1991 το αργότερο.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 5 Σεπτεμβρίου 1990.

Labels: 3
15
20